Document ID: 32000R1500

Komisijas Regula (EK) Nr. 1500/2000
(2000. gada 10. jūlijs)
par Padomes Regulas (EK) Nr. 2223/96 īstenošanu attiecībā uz valsts izdevumiem un ieņēmumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regula (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā (EPS-95 [1]), kurā jaunākie grozījumi izdarīti ar Regulu (EK) Nr. 448/98 [2], un jo īpaši tās 2. panta 2. punktu un 3. panta 2. punktu,
tā kā:
(1) Saskaņā ar Līguma 104. panta 2. punktu Komisijai ir jāuzrauga budžeta dinamika.
(2) Stabilitātes un konverģences programmu mērķis ir nodrošināt pilnīgāku izpratni par to, kā veidojas valsts bilance un budžeta stratēģija kopumā, un tā kā ir jāsniedz papildu informācija par izdevumu un ieņēmumu samēriem.
(3) Valstu pārskatu noteikumus, jo īpaši Eiropas pārskatu sistēmas EPS-95 jēdzienus, uzskata par līdzekļiem, ar kuriem nodrošināt dalībvalstu datu salīdzināmību un atklātību.
(4) EPS-95 regulas A pielikums "Eiropas pārskatu sistēma EPS 1995" nemin valsts izdevumus un ieņēmumus, bet paredz principus, kā tos norādīt, pamatojoties uz EPS 95 kategoriju sarakstu.
(5) Ieviešot summāros rādītājus attiecībā uz valsts izdevumiem un ieņēmumiem, ir jāizdara attiecīgi grozījumi programmā, kuru izmanto valsts pārskatu datu pārsūtīšanai.
(6) Katru gadu martā veicot valsts galveno summāro rādītāju (gada datu) papildu nosūtīšanu, tiks sniegta derīga informācija par valsts deficīta kopapjoma dinamiku.
(7) Saskaņā ar Regulas (EK) Nr. 2223/96 2. panta 2. punktu un 3. panta 2. punktu Komisija, ievērojot minētās regulas 4. pantā paredzēto procedūru, pieņem EPS-95 grozījumus, kas paredzēti, lai paskaidrotu un uzlabotu tās saturu, un nosaka izmaiņas datos, kas tiek prasīti no dalībvalstīm.
(8) Apspriede ar Monetārās, finanšu un maksājumu bilances statistikas komiteju, kas izveidota ar Lēmumu 91/115/EEK [3], ir notikusi.
(9) Šajā regulā paredzētie pasākumi saskan ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom [4],
IR PIEŅĒMUSI ŠO REGULU.
1. pants
Šīs regulas mērķis ir definēt valsts izdevumus un ieņēmumus, izveidot papildu klasifikāciju darījumiem ar precēm un pakalpojumiem (P) un izplatīšanas darījumiem (D) un grozīt valsts pārskatu datu pārsūtīšanas programmu.
2. pants
Padomes Regulas (EK) Nr. 2223/96 (1996. gada 25. jūnijs) A pielikumu (Eiropas pārskatu sistēma EPS 1995) un B pielikumu (Valsts pārskatu datu pārsūtīšanas programma) groza saskaņā ar šīs regulas pielikumu.
3. pants
Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 10. jūlijā

Labels: 10
12
2
19